open-index/open-wikipedia-markdown huggingface dataset:
סונו ג'וי

[שמאל|ממוזער|250px|לוחם [סומו מטיל זרים ביוקוהמה, בכרזה מ-1861]]
**סונו ג'וי** (ביפנית: 尊皇攘夷, מילולית: "כבדו את הקיסר, גרשו את הברברים") הייתה פילוסופיה פוליטית ותנועה חברתית יפנית ששאבה מהנאו-קונפוציאניזם. היא הפכה להיות המוטו של התנועה שפעלה להדחת שוגונות טוקוגאווה בשנות החמישים והשישים של המאה ה-19, בסוף תקופת אדו.

## מקורות
מקורה של הססמה "סונו ג'וי" הוא סיני, באדון הואן ממדינת צ'י בתקופת האביב והסתיו. באותה תקופה איבדה שושלת ג'ואו את שליטתה על הנחלות הפאודליות ונפלה קורבן לפלישות חוזרות ונשנות. האדון הואן השתמש בססמה כביכול על מנת לעודד בעלי נחלות אחרים לתמוך בג'ואו, אך למעשה השתמש בה על מנת לזכות באהדתם של האדונים הפאודלים ולקרוא תגר על שלטונה של השושלת.

ביפן, ניתן לזהות את שורשי הססמה בכתביהם של הוגים קונפוציאניים מהמאה ה-17, בתארם את קדושת הכס הקיסרי ואת עליונותו על פני שאר המונרכים בעולם. המלומד סיישיסאי אאיזאווה כתב ב-1825 שסונו פירושו הכבוד אותו חולק השוגון לקיסר, וג'וי הוא נידוי הנצרות מיפן.

## השפעות
עם הגעת כלי שיט זרים לחופי יפן בסוף המאה ה-18 וראשית המאה ה-19, עמדה מדיניות הבידוד של יפן בסימן שאלה. חלק ה"ג'וי" (גרשו את הברברים) ב"סונו ג'וי" קיבל משמעות של התנגדות להסכם קנגאווה, שבו אילצו האמריקאים את יפן לסחור עמם ב-1853. ההסכם נחתם תחת איומי ספינות התותחים של קומודור מת'יו פרי ונתקל בהתנגדות הסמוראים. העובדה שהשוגונות חתמה על ההסכם על אף התנגדות הקיסר הייתה הוכחה מספקת לסמוראים רבים שחלק ה"סונו" (כבדו את הקיסר) לא עמד במבחן המציאות, ורבים קראו להדחת השוגונות והחלפתה בממשלה שתציית לקיסר. 

הססמה הפכה להיות קריאת הקרב של ההאן המורדים צ'ושו וסצומה, שזכו לתמיכת הארמון הקיסרי בקיוטו. הקיסר קומיי הפר מסורת בת מאות שנים והחל להתערב בענייני המדינה, התסיס כנגד ההסכמים, אף ניסה להתערב בסדר הירושה של השוגונות וב-1863 פרסם קומיי צו שקרא לסילוק הברברים. אף על פי שלשוגונות לא הייתה אפשרות לאכוף אותו, עורר הצו התקפות כנגד השוגונות עצמה וכנגד זרים ביפן, שהמפורסמת בהם הייתה תקרית נממוגי, בגינה נאלצה השוגונות לשלם לבריטניה פיצויים. התקפות אחרות כללו ירי תותחי חוף על ספינות זרות בעיר שימונוסקי.

פעולה זו הביאה בסופו של דבר לשינוי בתנועת סונו ג'וי. לאחר הפגזת הספינות הזרות דרשה ממשלת בריטניה תשלום פיצויים, ומשנדחתה הדרישה הפגיזו ספינותיה את בירת סצומה, קגושימה. תקרית זו הבהירה ליפנים שאין באפשרותם להילחם במעצמות הזרות, והתנועה הפנתה את מרצהּ להדחת השוגון, בתהליך שהסתיים ברסטורציית מייג'י.

הססמה מעולם לא הפכה למדיניות רשמית של הממשלה או אפילו של המורדים. על אף תוכנהּ, למורדים, ובעיקר לסצומה, היו קשרי מסחר עם המעצמות הזרות, דרכן רכשו רובים, כלי ארטילריה, ספינות וטכנולוגיה אחרת.

לאחר השלמת רסטורציית מייג'י והשבת השלטון לקיסר, החליפה את סונו ג'וי הסיסמה "מדינה עשירה, צבא חזק" (富国強兵), שקראה לתושבי יפן לאמץ את המודרניזציה.

## בספרות
בספר גאי ג'ין של ג'יימס קלאוול מופיעות דמויות החברות בתנועת סונו ג'וי ונבחנת השקפת עולמם כלפי השוגונות והזרים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:יפן: היסטוריה
קטגוריה:קריאת קרב
מרדכי דב טברסקי

דף זה הוא דף פירושונים לשני בני דודים, נכדי יעקב ישראל טברסקי מצ'רקס
שמואל איתן

[ממוזער|שמואל איתן (שני מימין), בבית הספר לשוטרים ב[כפר ילדים, 1942]]
**שמואל איתן** (**קמינצקי**; 1911 – 4 בדצמבר 1985) היה ניצב במשטרת ישראל.

## ביוגרפיה
איתן נולד בפתח תקווה, בנם של אליהו איתן ומרים לבית אורלוב. אביו היה מראשוני ארגון "השומר". אחיו הצעיר היה רפאל איתן.

למד בבית הספר החקלאי מקוה ישראל. גדל בתל עדשים, שירת בארגון ההגנה ובוגר קורס מ"מים של הארגון. היה מראשוני המתנדבים למשטרת היישובים העבריים, בה שירת כסרג'נט מייג'ור (רב-סמל) עד קום המדינה. השתתף בפעולות חומה ומגדל ניר דוד ועוד, כמו גם בפעילות פלוגות הלילה. במלחמת העצמאות לחם במסגרת חטיבה 9 בקרבות בגליל ובנגב.

לאחר קום המדינה היה המושל הצבאי הראשון של הכפר אום אל-פחם שעבר לרשות ישראל. שירת במשטרת טבריה, היה ממקימי משמר הגבול, פיקד בו על אחת מהפלוגות הראשונות, שימש קצין המבצעים של משמר הגבול, פיקד על גדוד 2 ונטל חלק במשלחת הדרכה לאתיופיה.

בסוף שנות ה-60 כיהן כדובר המשטרה, ב-1976 הקים את יחידת הביקורת בארגון וכיהן כמבקר המשטרה עד לפרישתו בספטמבר 1985.

היה נשוי לרינה עד למותה ב-1982 ואב לארבעה ילדים. בנו  נהרג בקרבות מלחמת ששת הימים.

## עץ משפחה

## קישורים חיצוניים

* שמואל איתן, באתר ראשונים
* 

## הערות שוליים

קטגוריה:משפחת אורלוב
קטגוריה:ניצבי משטרת ישראל
קטגוריה:אנשי משטרת היישובים העבריים
קטגוריה:דוברים ישראלים
קטגוריה:דוברי משטרת ישראל
קטגוריה:שוטרי משמר הגבול
קטגוריה:לוחמי ההגנה
קטגוריה:בוגרי בית הספר החקלאי מקוה ישראל
קטגוריה:אנשי היישוב ילידי הארץ
קטגוריה:תל עדשים: אישים
קטגוריה:אישים הקבורים בבית הקברות סגולה
קטגוריה:אבות שכולים: חללי צה"ל
קטגוריה:ישראלים שנולדו ב-1911
קטגוריה:ישראלים שנפטרו ב-1985
אולד ספייס

**אולד ספייס** (באנגלית: **Old Spice**, בתרגום לעברית: **תבלין ישן**) הוא מותג אמריקאי של מוצרי קוסמטיקה לגברים. המותג שייך לחברת "פרוקטר אנד גמבל" שרכשה אותו בשנת 1990 מחברת "שולטון".

110px|ממוזער|שמאל|דאודורנט "אולד ספייס"
חברת שולטון (Shulton), מייצרת "אולד ספייס" המקורית, נוסדה בשנת 1934 על ידי ויליאם לייטפוט שולץ. המוצר הראשון שיוצר נועד לנשים ונמכר לראשונה בשנת 1937, והמוצר לגברים נמכר לראשונה שנה לאחר מכן, ב-1938. מוצרי הגברים המרכזיים היו סבון גילוח, קרם אפטרשייב.

## המותג במאה ה-21
ב-14 ביולי 2010 השיקו "אולד ספייס" את קמפיין האינטרנט הוויראלי המהיר ביותר עד כה, שהשיג בתוך 24 שעות כ-6.7 מיליון צפיות ו-23 מיליון צפיות לאחר 36 שעות. הפרסומת בכיכובו של כוכב הפוטבול האמריקאי לשעבר, אייזיאה מוסטפא, זכתה להצלחה אדירה ולחשיפה עצומה בכלי התקשורת האמריקאיים והעולמיים כאחד. סוכנות הפרסום של אולד ספייס הפיקה 186 סרטוני תגובות בהשתתפותו של מוסטפא, שענו לשאלות ותגובות באתרים חברתיים כגון פייסבוק וטוויטר. הקמפיין המקורי רץ במשך שלושה ימים. לאחר מכן, נבחר טרי קרוז לככב בפרסומות הויראליות של החברה.

בינואר 2012 החל שיווק מוצרי "אולד ספייס" בישראל. הפרסומת המפורסמת שודרה בישראל עם תחילת שיווקו של המותג בארץ, בתחילת פברואר 2012, כשהיא מלווה בכתוביות בעברית ובסיומה הסלוגן העברי - "תריח כמו גבר, גבר". כשנתיים לאחר מכן נודע, כי בשל הביקוש הנמוך למוצרי המותג בישראל, שיווקם בישראל יפסק. באוגוסט 2019 חודשה מכירתו בבלעדיות של רשת סופר-פארם.

## קישורים חיצוניים

* 

* OldSpice.com - אתר האינטרנט של המותג 

## הערות שוליים

קטגוריה:בשמים
קטגוריה:מותגי קוסמטיקה
קטגוריה:פרוקטר אנד גמבל
פלמינגו אמריקני

220px|ימין|ממוזער|פלמינגויים במקסיקו
**פלמינגו אמריקני** (שם מדעי: *Phoenicopterus ruber*) הוא מין של פלמינגו הקרוב למינים פלמינגו מצוי ופלמינגו צ'יליאניי וכמותם שייך לסוג פלמינגו. הוא גם ידוע בשם **פלמינגו הקאריביים**, אף שהוא נפוץ גם באיי גלאפגוס שבאוקיינוס השקט.

## מאפיינים
הפלמינגו האמריקני נפוץ באיי גלאפגוס, בחופי קולומביה, ונצואלה והאיים הסמוכים, בסמוך לגיאנה וכף אורנג' בברזיל, חצי האי יוקטן, איי הקריביים הצפוניים (איי בהאמה, היספניולה, קובה ואיי טרקס וקייקוס). הפלמינגואים האמריקניים הנראים מעת לעת בדרום פלורידה הם בעיקר כאלה שנמלטו מהשבי.

גובהו של הפלמינגו האמריקני 120–140 ס"מ, משקל הזכרים 2.8 ק"ג ואילו של הנקבות 2.2 ק"ג. רגליו ומרבית נוצותיו ורודות. הנוצות הסוככות בכנפו אדומות, והאברות הראשיות והמשניות (אברות היד והאמה) שחורות. נוצותיהם של פלמינגואים צעירים אפורות, ורק עם התבגרותם הם רוכשים בהדרגה את צבעם הוורוד. אורך מוטת הכנף 140 עד 165 ס"מ. המקור ורוד ולבן, ובקצהו שחור.

מקור הצבע הוורוד הוא באצה הנקראת Haematococcus pluvialis אשר מצויה במים בהם מקננים הפלמינגו. האצה משחררות פיגמנט הנקרא Astaxanthin והוא צובע את הנוצות בוורוד-אדום. הוא גם מקור הצבע של סרטנים ובעלי חיים ימיים אחרים.

הם חיים במושבות שגודלן עשוי לנוע בין כמה עשרות לעד מאות אלפי פרטים. בתקופת החיזור מציגים הפלמינגואים את כנפיהם לראווה, ומשתחווים עם צווארם למשיכת בנות זוג. בתקופה זו כל הפרטים הבוגרים במושבה משתתפים בכך. בין מאי לאוגוסט הם מטילים ביצה יחידה בצבע לבן, הבוקעת אחרי 28 עד 32 ימים של דגירה. הגוזל בוקע במשקל של כ-85-102 גרם, כשעיניו פתוחות, אך לא מסוגל לדאוג למזונו בעצמו. שני ההורים שותפים לדגירה ובהמשך לגידול הגוזל. הם מגיעים לבגרות מינית לאחר כ-5 שנים. אורך חייהם כ-40 שנה.

הפלמינגו האמריקני הוא אחד המינים המוגנים בהסכם לשימור עופות מים נודדים במרחב אפריקה-אירואסיה (AEWA).

הפלמינגו האמריקני הוא הציפור הלאומית של איי בהאמה.

## קישורים חיצוניים

ימין|ממוזער|גולגולת פלמינגו
ימין|ממוזער| ''Phoenicopterus ruber''
* Meziani, A. 2011. "Phoenicopterus ruber", Animal Diversity Web.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
אמריקני
קטגוריה:ציפורים לאומיות
קטגוריה:קובה: עופות
קטגוריה:אקוודור: עופות
קטגוריה:ג'מייקה: עופות
קטגוריה:בעלי חיים שתוארו ב-1758
מניה רגילה

**מניה רגילה** (common stock או ordinary share) היא מניה המקנה זכויות הצבעה באספה הכללית של בעלי המניות הרגילות וזכות להשתתפות בחלוקת רווחים או בחלוקת נכסי החברה במקרה של פירוק. מניות רגילות מייצגות את שכבת המניות הנמוכה ביותר בחברה, למשל ביחס למניות בכורה, להן יש עדיפות בזכויות החלוקה. לכל מניה רגילה יש ערך נקוב המייצג את חלקה בסך הערך הנקוב שהונפק בחברה באותו סוג מניות. בחברות הנסחרות בבורסה בישראל ערכן הנקוב של מרבית המניות הרגילות הוא 1 שקל חדש. 

בחברות בהן קיימים מספר סוגים של מניות רגילות, זכויות ההצבעה של בעלי המניות הרגילות מחושבות בהתאם למספר המניות המוחזקות, לפיכך מניה רגילה אחת של 1 ש"ח ערך נקוב מייצגת אותם קולות הצבעה שמייצגת מניה רגילה 5 ש"ח. עם זאת, הזכות לקבלת רווחים נקבעת על פי הערך הנקוב ולכן בעת חלוקת רווחים מניה 5 ש"ח ערך נקוב מקנה זכות לקבל פי 5 רווחים מהזכות שמקנה מניה 1 ש"ח ערך נקוב.

## ראו גם
* מניה באוצר
* מניית שליטה

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מניות
יחס כיסוי

**יחס כיסוי** (באנגלית: DSCR - Debt Service Coverage Ratio) בא לתת אינדיקציה לכושר ההחזר של החברה. היחס נמדד כיחס בין התזרים לפירעון אשראי לסך החזר החוב (קרן וריבית) לתקופה הנבדקת. יחס כיסוי קטן או שווה לאחד מעיד על קשיים של החברה לפרוע את חובותיה כסדרם בתקופה הנבדקת. יחס זה משמש לעיתים רבות כ- Covenant (אמות מידה פיננסיות) על תזרים השוטף של החברה ועל יכולתו לשרת את החוב.

## בתחום הבנקאות
בתחום הבנקאות נהוג להשתמש בשני מדדים של יחסי כיסוי לבחינת היעילות התפעולית אשר שונים במעט מאלה הנהוגים לצורך בחינת חברה בעלת מאפייני פעילות מסחרית או תעשייתית:
#יחס כיסוי ההוצאות אשר נגזר מן היחס: הכנסות תפעוליות/הוצאות תפעוליות. נדרש כי יחס זה יהיה גדול מ-0.6
#מדד היעילות התפעולית אשר נגזר מן היחס: סה"כ הכנסות/הוצאות תפעוליות. נדרש כי יחס זה יהיה גדול מ-1.5

## ראו גם
* אמות מידה פיננסיות
* סיכון אשראי

## קישורים חיצוניים
* יחס כיסוי ריבית, במילון "מעות"

קטגוריה:יחסים פיננסיים
מדרגות מס

**מדרגות מס** הן שיטה לחישוב המס המוטל על הכנסות. מדרגות מס מאפשרות חישוב מס פרוגרסיבי, כך שאחוז המס המשולם מתוך ההכנסה עולה ככל שההכנסה עולה.

בישראל, כמו במדינות רבות בעולם, מס הכנסה ליחיד הוא פרוגרסיבי, כך שנטל המס עולה ככל שהשכר עולה. שימוש במדרגות מס, המטיל נטל גבוה יותר ככל שההכנסה עולה, מקל על השכבות החלשות, מקטין את אי-השוויון ומצמצם פערים חברתיים.

## מדרגות מס הכנסה בישראל

### פקודת מס הכנסה
הרקע החוקי לגביית מס הכנסה בישראל נקבע בפקודת מס הכנסה. חלק ז' של הפקודה עוסק ב"שיעורי המס" וקובע בין-השאר כי חברות ישלמו מס קבוע ואילו יחידים ישלמו מס לפי מדרגות.

### עדכון מדרגות
מדרגות המס נקבעות על ידי הכנסת, בפקודת מס הכנסה. בעת קביעת המדרגות נלקח בחשבון המצב הכלכלי-חברתי והשפעת השינוי על תקציב המדינה. הסכומים שבמדרגות המס (וסכומים אחרים בפקודה) מתעדכנים בתחילת כל שנה בהתאם לשינויים במדד המחירים לצרכן בשנה שחלפה. בשנת 2014 הוקפאו מדרגות המס, ונותרו בערכיהן בשנת 2013. בשנת 2025 הוקפאו שוב מדרגות המס, ונותרו בערכיהן בשנת 2024.

### זיכויים

המס המחושב לפי מדרגות המס אינו המס הסופי בו חייב הנישום. לאחר חישוב המס לפי מדרגות המס מופחתים ממנו הזיכויים, ובראשם שווי נקודות הזיכוי.

### סוגי הכנסות
פקודת מס הכנסה מבדילה בין הכנסות מיגיעה אישית לבין הכנסות שאינן מיגיעה אישית. תחת ההגדרה הכנסות מיגיעה אישית נכללות:
* הכנסה מעבודה כעצמאי (סעיף 2(1) לפקודה) או כשכיר (סעיף 2(2) לפקודה).
* הכנסה מקצבה (פנסיה), מלוג ואנונה (סעיף 2(5) לפקודה), כולל היוון קצבה.
* הכנסה המתקבלת מהשכרת נכס, שבעשור שקדם להשכרתו שמש להפקת הכנסה מיגיעה אישית מעסק או ממשלח יד.
על הכנסות אלה חלות מדרגות המס האמורות לעיל.

על הכנסה שלא מיגיעה אישית, כגון הכנסה מהשכרת נכס, שלא נקבע להן שיעור מס מיוחד, מדרגת המס הראשונה היא 31% (עד לתקרה האמורה לעיל). לפי סעיף 121(ב) לפקודת מס הכנסה נישום שעבר את גיל 60, ויש לו הכנסות שאינן מיגיעה אישית, הכנסותיו יחושבו כולן על פי מדרגות המס של הכנסות מיגיעה אישית. כאשר לנישום יש הכנסות מיגיעה אישית ושאינן מיגיעה אישית, מחשבים תחילה את המס על ההכנסות מיגיעה אישית, ואת אלו שאינן מיגיעה מחשבים לפי המדרגה העליונה של הכנסותיו.

## ראו גם
* מס
* מס שולי
* מס הכנסה
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מיסים
קטגוריה:פקודת מס הכנסה
האגודה ההיסטורית האמריקאית

**האגודה ההיסטורית האמריקאית** (באנגלית: The **American Historical Association**; בראשי תיבות: **AHA**) היא אגודת ההיסטוריונים והמורים להיסטוריה הוותיקה ביותר בארצות הברית של אמריקה, הפועלת משנת 1884.

## פעילות
האגודה מקדמת את חקר ההיסטוריה ואת הוראתה, וכן את שימור המקורות ההיסטוריים והנגשתם. האגודה היא הארגון העיקרי של היסטוריונים הפועלים בארצות הברית, בעוד שארגון ההיסטוריונים האמריקאים (Organization of American Historians) הוא הארגון העיקרי של היסטוריונים החוקרים את ארצות הברית ומלמדים את עברה.

בשנת 1889 קבע הקונגרס כי האגודה תתקיים "לשם קידום לימודי ההיסטוריה, איסוף ושימור כתבי יד היסטוריים, ולשם מטרות דומות לתועלת ההיסטוריה האמריקנית והיסטוריה בארצות הברית".

האגודה מוציאה לאור את American Historical Review, מכתבי העת המובילים בעולם בתחום ההיסטוריה, והיא מקיימת כנס שנתי בהשתתפות אלפי היסטוריונים. האגודה מחלקת מספר מלגות ופרסים מדי שנה ומממנת מחקרים שונים.

נשיא האגודה מכהן בתפקידו שנה תמימה, ובחלוף השנים נמנו על נשיאי האגודה מספר היסטוריונים ידועי שם כגון אלפרד תייר מהן (נ' 1902), פרדריק ג'קסון טרנר (נ' 1910), ג'יימס הנרי ברסטד (נ' 1928), ג'יימס הארווי רובינסון, ברנרד ביילין (נ' 1981), מיכאל רוסטובצף, פיליפ קרטין (Philip D. Curtin)  (נ' 1922), ויליאם הארדי מקניל (נ' 1917), נטלי זימון דייוויס, קרוליין ביינום ורוברט דרנטון. בראשות האגודה עמדו גם מספר אישים שלא היו היסטוריונים מובהקים, כגון תאודור רוזוולט (נ' 1912), ווודרו וילסון (נ' 1924).

## קישורים חיצוניים

*  
 

*
קטגוריה:ערכים שבהם תבנית בריטניקה אינה מתאימה
קטגוריה:אגודות מדעיות
קטגוריה:ארצות הברית: ארגונים
Once

**Once** הוא האלבום החמישי של להקת המטאל הסימפוני הפינית נייטוויש. האלבום יצא ב-7 ביוני 2004 באירופה, וב-5 באוקטובר בארצות הברית בהפקת חברת הענק "RoadRunner".
זהו אלבום הסטודיו האחרון שבו נטלה חלק הזמרת טאריה טורונן.

## רשימת שירים

# "Dark Chest of Wonders"
# "Wish I Had an Angel" יצא כסינגל שני.
# "Nemo" יצא כסינגל ראשון.
# "Planet Hell"
# "Creek Mary's Blood"
# "The Siren" יצא כסינגל רביעי.
# "Dead Gardens"
# "Romanticide"
# "Ghost Love Score"
# "Kuolema Tekee Taiteilijan" יצא כסינגל שלישי.
# "Higher than Hope"

## קישורים חיצוניים

קטגוריה:נייטוויש
קטגוריה:אלבומים בפינית
The Final Countdown

**The Final Countdown** (בתרגום חופשי: **הספירה הסופית לאחור**) הוא סינגל של להקת הרוק השוודית יורופ, אשר יצא לאור בשנת 1986. השיר נכתב על ידי ג'ואי טמפסט, חבר הלהקה, והיה שיר הנושא מתוך אלבום האולפן השלישי של הלהקה. השיר זכה להצלחה רבה, והגיע למקום הראשון במצעדים ב-25 מדינות.

השיר מופיע במשחקים NHL 11 ו-NHL Slapshot אשר יצאו לאור ב-2010. בלחן השיר נעשה שימוש בשיר הנושא של פסטיגל גיבורי הממלכה האבודה הישראלי ב-2006.

בתוכנית "בני ברדיו" של בני בשן, הייתה בעבר פינה שנקראה "אנשים שחושבים ש-'The Final Countdown' הוא השיר הטוב ביותר בעולם, בוחרים את השיר הטוב ביותר בעולם בעיניהם." הפינה נסגרה לאחר ריאיון עם ג'ואי טמפסט בתוכנית.

השיר הוא שיר הנושא בפרק "פלוטו" בספר אוגי ואני,  ספר ההמשך של פלא. הפרק נגמר עם מילות השיר.

## קישורים חיצוניים

## הערות שוליים

קטגוריה:שירים באנגלית
קטגוריה:שירים על טיסה בחלל
קטגוריה:שירים על פרידה
קטגוריה:שירי הארד רוק
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת אפיק רקורדס
עקבה (מחוז)

**מחוז עקבה** (ערבית: **محافظة العقبة**) הוא אחד משנים עשר המחוזות של ירדן. הוא גם ממוקם בדרום-מערב המדינה ובירתו היא העיר עקבה. המחוז מחולק לשלוש נפות.

שטח המחוז 6,900 קמ"ר, המחוז הרביעי בגודלו, מרבית שטח המחוז מדברי. אוכלוסייתו מונה 139,200 נפש, נכון ל-2012, בצפיפות של 20.2 תושבים לקמ"ר, המחוז העשירי בגודלו מבחינת גודל האוכלוסייה.

המחוז הוא המוצא היחיד של ירדן לים, על כן הוא אחד המחוזות החשובים ביותר במדינה מבחינה כלכלית. עם הקמת המדינה המוצא הימי שלה מעקבה היה מוגבל. בשנת 1965 חתם המלך חוסיין על הסכם חילופי שטחים בין ירדן לערב הסעודית בו ויתרה ירדן על כ-6,000 קמ"ר (מעל 6% משטח הממלכה), בעיקר שטחי מדבר בפנים היבשה, תמורת רצועת חוף של 12 קילומטרים דרומית לעיר עקבה, דבר שאפשר לה להרחיב את העיר ונמל שלה ולהקל על יבוא ויצוא סחורות דרך הים האדום. הנמל הוא השער העיקרי של ירדן ליבוא ויצוא סחורות. האזור התעשייתי נמצא הרחק מאזור המלונות כך שפגיעתו בתיירות היא מזערית, שכן אוכלוסיית המחוז תלויה מאוד בתיירות כמקור הכנסה.

הממצא הארכאולוגי החשוב ביותר במחוז היא העיר העתיקה פטרה, בירת הנבטים. העיר ממוקמת על המדרון המזרחי של הור ההר בערבה. הבדואים בני המקום מאמינים כי במקום זה הכה משה בסלע וכאן נקברה אחותו מרים הנביאה ואחיו הבכור אהרון הכהן.

## נפות
המחוז מחולק לשלוש נפות:
* נפת ואדי ערבה - בצפון
* נפת קוויירה - במזרח
* נפת עקבה - בדרום מערב

## קישורים חיצוניים

## הערות שוליים

עקבה
קטגוריה:עקבה
זיקית ים-תיכונית

230px|ממוזער|סרטון המראה תגובה תוקפנית של זיקית ים תיכונית שהתיישבה על ברז מים ולא מאפשרת לפתוח אותו.
**זיקית ים-תיכונית** (שם מדעי: *Chamaeleo chamaeleon*), שנקראה בעבר גם **זיקית מובהקת** או **זיקית מצויה**, היא לטאה המשתייכת למשפחת הזיקיתיים. זוהי אחת משתי הזיקיות החיות באירופה יחד עם הזיקית הסאהלית (שחיה ביוון).
## מאפיינים
הזיקית הים-תיכונית נפוצה באפריקה, אסיה, ואירופה, והיא הנציגה היחידה בארץ של הזיקיות. הזיקיות הן סוליטריות, ארבוראליות ומסתייעות בזנב לאחיזה וטיפוס. אורך הזנב הוא כאורך הגוף. הזיקיות טורפות חרקים ולשם כך מסתמכות בעיקר על חוש הראייה: כל אחת מהעיניים היא עצמאית, תכונה המאפשרת התבוננות בכיוונים מנוגדים. הזיקית מתאימה את צבעיה לתנאי הסביבה. בנוסף, צבע הגוף במפגש בין פרטים יכול להעיד על מצבם הגופני של הפרטים השונים. צבע גוף כהה (שחור-אפור) של הזיקית בדרך כלל מעיד על סטרס (עקה). ניתן להבחין בין הזוויגים בהתבוננות בזנב: בסיס הזנב של הנקבה צר מזה של הזכר. בעונת הרבייה הזיקית מטילה 11–40 ביצים. הצעירים בוקעים לאחר 8–10 חודשים וגדלים ללא כל טיפול של ההורים.

## זיקית ים תיכונית בתרבות
באזורי לבנון יש המאמינים שהזיקית המובהקת היא "גמל היהודים", שלעתיד לבוא ילבה בנשיפותיו את אש הגיהנום, ועל כן מי שיהרוג זיקית במכה אחת יקטין את אש הגיהנום ויזכה לגן עדן. אך אם הוא נכשל במכה הראשונה – שלא ינסה להכותה בשנית, שמא הזיקית תנקום בו.

בשנת 2024 הוציא הזמר שחר אבן צור שיר בשם "זיקית ים תיכונית" במסגרת פרויקט "אגדה חיה" בשיתוף מוזיאון הטבע.

## גלריה

קובץ:BennyTrapp Chamaeleo chamaeleon Samos Griechenland.jpg
קובץ:Chamaeleo chamaeleon iberico.jpg|זיקית בספרד
קובץ:Camaleon galifa.JPG
קובץ:Chamaeleo chamaeleon 1.jpg
קובץ:Common Chameleon (Chamaeleo chamaeleon) 03.jpg
קובץ:Hunter_baby_chameleon.jpg|בעת לכידת טרפה, צולם בפארק הלאומי קפיצ'אם


## קריאה נוספת
* אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022. , עמודים: 90-92, 279

## קישורים חיצוניים

* 
* 
* ד"ר נוח רוטרי, זיקית מובהקת, הספרייה הווירטואלית של מטח, 2000.

## הערות שוליים

קטגוריה:טקסונים שתוארו בידי קארולוס לינאוס
קטגוריה:זיקיות
קטגוריה:ארץ ישראל: לטאות
קטגוריה:בעלי חיים שתוארו ב-1758
קטגוריה:טורקיה: זוחלים
קטגוריה:סוריה: זוחלים
קטגוריה:ירדן: זוחלים
קטגוריה:לבנון: זוחלים
קטגוריה:חיות בר שחיות בערים בישראל
אליפות העולם בכדורסל בכיסאות גלגלים

**אליפות העולם בכדורסל בכיסאות גלגלים** היא תחרות כדורסל בכיסאות גלגלים בינלאומית הנערכת מטעם פדרציית הכדורסל בכיסאות גלגלים הבינלאומית, ומפגישה נבחרות כדורסל בכיסאות גלגלים לאומיות המתחרות זו בזו. האליפות נערכת אחת לארבע שנים, ובאותה השנה מתקיימות הן אליפות לגברים והן אליפות לנשים.

## היסטוריה
אליפות העולם הראשונה התקיימה בשנת 1973. האליפות, אשר טרם נחשבה לרשמית, נערכה בבלגיה וזכתה בה נבחרתה של בריטניה, במדיה שיחק פיליפ קרייבן, לימים נשיא הוועד הפאראלימפי הבינלאומי. בשנת 1975 התקיימה בבלגיה האליפות הרשמית הראשונה ובה זכתה נבחרת ישראל בכדורסל בכיסאות גלגלים כשניצחה בגמר הטורניר את נבחרת ארצות הברית בתוצאה 47-50.

## רשימת הזוכות
### נבחרות הגברים

### נבחרות הנשים

## קישורים חיצוניים

* דירוג מלא באתר פדרציית הכדורסל בכיסאות גלגלים הבינלאומית

קטגוריה:תחרויות ספורט נכים
קטגוריה:תחרויות כדורסל
כדורסל
דקר המכמורת

**דקר המכמורת** (*[[שם מדעי]]: Epinephelus aeneus*), או בשמו העממי **לוקוס לבן**, הוא דג גרמי מסוג דקר. נחשב לדג מאכל מבוקש ובעל טעם משובח, אוכלוסייתו קרובה לסיכון בשל דיג יתר.
## מאפיינים
תחום תפוצתו בדרום הים התיכון ובמזרח האוקיינוס האטלנטי לאורך מערב חופי אפריקה ועד דרום אנגולה, חי בעומקים 20 עד 200 מטר. אורכו הממוצע 60 ס"מ ובאורך מרבי 120 ס"מ, ככל הידוע מגיע למשקל מרבי של 25 ק"ג. כל דגי דקר המכמורת מתבגרים כנקבות, ומאוחר יותר חלקם ישנו את מינם לזכרים בתהליך הנקרא דיכוגמיה. ניתן להבדיל בינו לבין דקר אלכסנדרוני בהיעדר פסים כהים על מכסה הזימים המשולשים בצורתם. דייגים באזורינו מכנים אותו בשם העממי לוקוס לבן מאחר שהוא בהיר יותר למראה מסוגי הדקר בים התיכון של ישראל.

כהתנהגות טיפוסית לסוגי הדקר הם חיים בכוכים ומשוטטים במהלך היום. בוגרים נמצאים בסביבה סלעית או בקרקעית בבוצת חול, צעירים נמצאים בלגונות חוף או בשפכי נהרות. באזור הים התיכון נקבות יגיעו לבגרות מינית בגיל 5 עד 7 שנים, בערך במשקל 4 ק"ג ובאורך של בין 50 ל 60 ס"מ. בדרך כלל הנקבות יחליפו את מינם לזכרים בהגיעם למשקל 9 ק"ג, אולם ישנם זכרים קטנים יותר (3 עד 5 ק"ג). בניסויים שנעשו בשבי הנקבות יצרו בין 750,000 ל-1,200,000 ביצים כש- 80% מהם היו מופרות. גילו של דג המכמורת שנתפס בתוניס בשנת 1983 במשקל 25 ק"ג ובאורך 115 ס"מ הוערך ב-17 שנה.

ניתוח מספר פרטים של דקר המכמורת ממימי מערב אפריקה מעלה כי תזונתו כוללת דגים (58%), טרפידים (21%), סרטנים (10%) ודיונונים ותמנונאים (סילוניות) 10%. באזור סנגל הגירתו העונתית של הדג מושפעת מעליית מי העומק.

הדג מבוקש ביותר בשוקי מערב אפריקה ואף בישראל על אף מחירו הגבוה יחסית. לפי הערכות איגוד הIUCN, משנת 1971 ועד 1999 חלה ירידה באזורים מסוימים של בן 80% ל-90% באוכלוסייה בשל דיג יתר, הדג נלכד במגוון ציוד וסגנונות דיג, כולל דייג מכמורת תעשייתי אולם שיטת דיג זו אחראית ל 27% מהלכידות. נעשו ניסויים מוצלחים להכניס את הדג לחקלאות ימית, וארגון IUCN מדווח על ניסויים מוצלחים במיוחד עם הדג בישראל..

## ראו גם
* דקר הסלעים
* דקר אלכסנדרוני
* דקר חיפני

## קישורים חיצוניים

* 

## הערות שוליים

קטגוריה:בעלי חיים שתוארו ב-1817
קטגוריה:טקסונים שתוארו בידי אטיין ז'ופרואה סנט-אילר
קטגוריה:דקרים
קטגוריה:דגי מאכל
קטגוריה:דגי האוקיינוס האטלנטי
Bohemian Grove

שמאל|ממוזער|350px|טקס "שריפת הדאגה"
**Bohemian Grove** הוא שטח בבעלות מועדון גברים סגור הידוע גם בשם "**מועדון בוהמיית גרוב**", שחבריו נאמנים זה לזה. המועדון שוכן בשדרת בוהמיה 20601, במונטה ריו שבקליפורניה, ופועל רשמית החל משנת 1872. המועדון מתכנס אחת לשנה באמצע חודש יולי וכולל אישים בעלי השפעה, כולל רבים מנשיאי ארצות הברית (הן רפובליקנים והן דמוקרטים), כלכלני מפתח ומנכל"י תאגידים, משפטנים בכירים, ועוד.

## הקדמה
המועדון הוא עבור גברים בלבד וכולל ראשי ממשלה, פוליטיקאים, בעלי עסקים ובכירים נוספים. חברי המועדון רשאים להזמין חברים למועדון, אך אלו רשאים להיכנס אליו רק לאחר בדיקה. מתחם המועדון מנוטר על ידי מאבטחים ומרושת במצלמות אבטחה. חברי המועדון רשאים לזמן פגישת מועדון בכל יום בשנה, אך מנועים מלהזמין נשים לפגישות אלו. חבר מועדון בעל ותק של 40 שנה מקבל זכות ישיבה בכנסים יומיים בין כמרי המועדון.

## סמלים וטקסים
סמל המועדון הוא ינשוף. מתחם המועדון כולל פסל ינשוף אשר מהווה מעין במה להופעות שונות הנערכות במפגשי אמצע יולי. 
ב-2000 תועדה אחת מהופעות המוצגות במועדון על ידי אלכס ג'ונס. הטקס שהוצג נקרא בשם "שריפת הדאגה". הטקס (Cremation of Care) הוא טקס עתיק יומין ובוצע לראשונה ב-1881. בטקס רוח ה"דאגה" מתווכחת עם כמרי המועדון ולבסוף נשרפת על ידם. טקס השריפה מבוצע מול מזבח הינשוף.

## חברי המועדון
רשימת חברי המועדון אמנם מפורסמת מעת לעת, אך מרבית מחבריה נכללים ברשימה סודית וזהותם אינה נחשפת, פרט לתיעודים במצלמות נסתרות וסרטים דוקומנטריים שונים. בין חברי המועדון הגלויים, נמנים ויליאם רנדולף הרסט, ריצ'רד ניקסון בכירים בתעשיות צבאיות, בפדרל ריזרב (הבנק הפדרלי), ועוד.

## קישורים חיצוניים

* 

## הערות שוליים

קטגוריה:קליפורניה
קטגוריה:תאוריות קשר
מיהאי סילאגי

**מיהאי סילאג'י, רוזן הורוגסג** (בהונגרית: **Horogszegi gróf Szilágyi Mihály**, בערך 1400–1460 איסטנבול) היה אציל ומצביא הונגרי, עוצר ממלכת הונגריה בשנת 1458. כונה לפעמים "מיכאל השחור" (Michael Niger). הטורקים קראו לו "איספילאק". אחותו, ארז'בט (אליזבת) סילאג'י נישאה ליאנוש הוניאדי. מיהאי סילאגי נאבק לצד גיסו, יאנוש הוניאדי, נגד הטורקים העות'מאנים. השתתף, בין השאר, גם בקרב ורנה, בקרב קוסובו משנת 1448, וב-1456 במצור בלגרד. נשא בתארים "באן של מאצ'ווה" (בסרביה) ו"קפטן של בלגרד".

## מלחמה פנימית בטרנסילבניה
ב־16 במרץ 1457 הוצא להורג לאסלו הוניאדי, בנו הבכור של יאנוש הוניאדי, על ידי אנשים המקורבים למחנה היריב למלך, בראשות שליט טרנסילבניה  והפלטין לאסלו גאראי. כך נפתח עימות בין הללו למחנה של משפחת הוניאדי, בראשותו של מיהאי סילאג'י ואלמנתו של יאנוש, ארז'בט.. 
בקיץ 1457 דיכא סילאגי מרד בעיר ביסטריצה שבטרנסילבניה, אך בהמשך נאלץ להתמודד עם כוחות הסקלרים בראשות עם אוזבאלד רוז'גוני, שנתמך על ידי המלך ההונגרי ועל ידי הערים הסקסוניות. ב-9 באוקטובר 1457 הטיל סילאג'י מצור זמני על סיביו, אחר כך קבע את מושבו בסיגישוארה.

ולאד המשפד תמך בסילאג'י, בין השאר מכיוון שבערים הסקסוניות מצאו מקלט ותמיכה יריביו, הטוענים לכתר וולאכיה. בסופו של דבר, נחתם ב־23 בנובמבר 1457 הסכם שביתת נשק בסיגישוארה, בנוכחות נציגים של הסקסונים ושל משלחת מוולאכיה.

## העלאתו של מתיאש הוניאדי לכס המלכות
אחרי שב-23 בנובמבר 1457 מת מלך הונגריה, אולאסלו (ולדיסלב) החמישי, מונה מיהאי סילאג'י ב-1458 לעוצר ממלכת הונגריה, עד שאחיינו, מתיאש הוניאדי, עלה לכס המלכות. סילאג'י הציל את מתיאש בן ה-16 מהכלא של משפחת גאראי בבודה, וכן הוא העביר את שאריות גופתו של יאנוש הוניאדי מבלגרד לקתדרלה ע"ש מיכאל הקדוש באלבה יוליה, בה נקברו ליד קבר אביו, ואיק (וויקו). מתיאש הכיר לסילאג'י תודה ומינה אותו רוזן של ביסטריצה.

## חידוש המאבק בטורקים; הסכסוך עם מתיאש
בעקבותיו של יאנוש הוניאדי, המשיך מיהאי סילאג'י להיאבק בטורקים. ב-1458, הוא יצא יחד עם המלך מתיאש הצעיר, לעצור את האקינג'י שפלשו לדרום הונגריה, וגירש אותם. שניהם נכנסו לבלגרד בראש שלושת אלפים לוחמים וניסו לגייס שם צבא של צלבנים, אך הללו היו ברובם במצב מרושל ובלתי מאורגנים. בחדשים הבאים המלך מתיאש מרד בחסות דודו והדיח את סילאג'י מתפקיד המושל של הונגריה, שהעניק לו עם עלייתו לכס המלכות. סילאג'י ניסה להתמרד ונעצר בתחילת אוקטובר 1458..

ב-1460 נבחר מיהאי סילאג'י לוויבוד (שליט) של טרנסילבניה, כרת ברית עם ולאד המשפד ובאביב אותה שנה פלש לבולגריה, והגיע עד וידין. אולם, שם הוא הובס ונלכד על ידי מיכאלולו עלי ביי, הסנג'ק-ביי של סמדרבו יחד עם לוחמיו. הוא נשלח על ידי שוביו לאיסטנבול, שם הואשם בהפרת הסכם השלום. אנשיו עונו עד שנפחו את נשמתם, בעוד הוא עצמו הוצא להורג כשניסרו את גופו לשתיים באמצעות מסור.

## קישורים חיצוניים ומקורות

*adevăr istoric, שטפאן אנדרייסקו - ולד המשפד- דרקולה, בין האגדה ובין האמת ההיסטורית, ההוצאה האנציקלופדית, בוקרשט,1998
Ştefan Andreescu *Vlad Ţepeş între legendă şi adevăr istoric. Editura enciclopedică, Bucureşti, 1998*
*Aurel Decei *Istoria Imperiului Otoman până la 1656*, Editura Stiinţifică şi enciclopedică, Bucureşti, 1978

## לקריאה נוספת
*Radu R. Florescu, Raymond T. McNally, *Dracula: Prince of many faces - His life and his times*
* Backbay Books, Little Brown and Company, Boston, NYC, London 1989

## הערות שוליים

קטגוריה:הונגריה: היסטוריה
קטגוריה:שליטי טרנסילבניה
קטגוריה:אנשי צבא הונגרים
קטגוריה:ילידי 1400
קטגוריה:נפטרים ב-1460
אינפורמציה הדדית

ממוזער|256px|שמאל|אנטרופיות של שני משתנים בעלי אינפורמציה משותפת

בתורת ההסתברות בתורת האינפורמציה, **אינפורמציה ההדדית** (או **מידע ההדדי**; ) של שני משתנים אקראיים הוא מדד לתלות ההדדית בין שני המשתנים. ליתר דיוק, היא מכמתת את "כמות המידע" המתקבלת לגבי משתנה אקראי אחד על ידי צפייה במשתנה האקראי השני.
## הגדרה

האינפורמציה ההדדית בין שני משתנים בדידים X ו-Y מוגדרת כך:
: I(X;Y) = \sum_{y \in Y} \sum_{x \in X} p(x,y) \log{ \left(\frac{p(x,y)}{p(x)\,p(y)} \right) } \,\! 

כאשר p(x, y) היא ההתפלגות המשותפת שלהם, ו־p(x), p(y) היא ההתפלגות של כל אחד מהמשתנים בנפרד, בהתאמה.

במקרה של משתנים רציפים, הסכום מוחלף באינטגרל כפול:
: I(X;Y) = \int_Y \int_X p(x,y) \log{ \left(\frac{p(x,y)}{p(x)\,p(y)} \right) } \; dx \,dy
כאשר במקרה זה p(x, y) היא הצפיפות המשותפת שלהם, ו־p(x), p(y) היא הצפיפות של כל אחד מהמשתנים בנפרד, בהתאמה.

למען הדיוק יש להגדיר גם את בסיסי הלוגריתמים בביטויים שלעיל. לרוב משתמשים בבסיס 2 או בבסיס <math>e</math>, ומציינים את הבסיס מראש.

## הסבר אינטואיטיבי
האינפורמציה ההדדית מראה עד כמה ידיעת תוצאת X מלמדת על תוצאת Y:
# אם האינפורמציה ההדדית היא 0, המשתנים בלתי תלויים. המשתנה המקרי X לא מספק כל אינפורמציה על המשתנה המקרי Y ולהפך.
# בקיצוניות השנייה, אם המשתנה המקרי X הוא פונקציה חד-חד ערכית של המשתנה המקרי Y (לדוגמה, אם Y = 2 X + 1), אז האינפורמציה ההדדית היא האנטרופיה של כל אחד מהמשתנים, כלומר I(X; Y) = H(X) = H(Y). מקרה פרטי הוא כאשר שני המשתנים המקריים X ו־Y זהים.

## הקשר לגדלים אחרים בתורת האינפורמציה
אפשר לקשר בין האינפורמציה ההדדית לאנטרופיה ולאנטרופיה מותנית בצורה הבאה:

:
\begin{align}
I(X;Y) & {} = H(X) - H(X|Y) \\
& {} = H(Y) - H(Y|X) \\
& {} = H(X) + H(Y) - H(X,Y) \\
& {} = H(X,Y) - H(X|Y) - H(Y|X)
\end{align}


## תכונות
# **אי שליליות** – מידע הדדי הוא תמיד לא שלילי.
# **סימטריות** – מידע הדדי הוא סימטרי, כלומר המידע ההדדי בין המשתנים X ו-Y זהה למידע ההדדי בין המשתנים Y ו-X.
# **יחידות** – מידע הדדי הוא אוניטרי, כלומר המידע ההדדי בין משתנה לעצמו שווה לערך המקסימלי האפשרי של המידע ההדדי.
# **[[פונקציה מונוטונית|מונוטוניות]]** – המידע ההדדי עולה באופן מונוטוני, כלומר אם משתנה אחד הופך להיות תלוי יותר במשתנה אחר, המידע ההדדי בין שני המשתנים גדל.
# **בלתי משתנה תחת טרנספורמציות היפוכות** – מידע הדדי הוא בלתי משתנה תחת טרנספורמציות היפוכות, כלומר הוא נשאר ללא שינוי כאשר המשתנים עוברים טרנספורמציה על ידי פונקציה הניתנת להפיכה.
# **תת-תוסף** – מידע הדדי הוא תת-תוסף, כלומר המידע ההדדי בין שני משתנים קטן או שווה לסכום המידע ההדדי בין כל אחד מהמשתנים למשתנה שלישי.
# **סכום אפס למשתנים בלתי תלויים** – אם שני משתנים בלתי תלויים, המידע ההדדי ביניהם שווה לאפס.

## ראו גם
* אנטרופיה (סטטיסטיקה)
* אנטרופיה מותנית

## קישורים חיצוניים
* 

## הערות שוליים

קטגוריה:סטטיסטיקה
קטגוריה:תורת האינפורמציה
ריינג'ר 6

**ריינג'ר 6** (באנגלית: **Ranger 6**) הייתה משימת חלל אמריקאית ששוגרה על ידי נאס"א ב-30 בינואר 1964 במטרה לחקור את הירח במסגרת תוכנית ריינג'ר. מטרת הגשושית הייתה לשדר תמונות ברזולוציה גבוהה של פני הירח במהלך התרסקותה על פניו. בשונה מהמשימות הקודמות בתוכנית, לא נשאה משימה זו אף כלים מדעיים לשם ביצוע מדידות בחלל. הגשושית התרסקה על הירח בהצלחה (ובכך הייתה לחללית האמריקאית השנייה שפגעה בירח - ראשונה הייתה ריינג'ר 4), אך בעקבות כשל במערכות החללית לא הושגו הצילומים.

## מבנה החללית
ריינג'ר 6 הייתה חללית הריינג'ר הראשונה מבלוק 3. החללית כללה בסיס משושה מאלומיניום ברוחב 1.5 מטרים, עליו הורכבו מערכות ההנעה והכוח, מעליהם הורכב חרוט קטום ראש שהכיל את מצלמות הטלוויזיה. שני לוחות סולאריים באורך 1.537 מטרים וברוחב 0.739 מטרים נפרשו ככנפיים משני צדדים נגדיים של הבסיס, כך שאורך החללית מקצה לקצה היה 4.6 מטרים. אנטנת צלחת לטווח רחוק הורכבה על אחד מקודקודי הבסיס, ואנטנה היכולה לשדר ולקלוט אותות מכל הכיוונים הורכבה בראש החרוט הקטום. גובהה הכולל של החללית היה 3.6 מטרים.

ההנעה שנדרשה לתיקון המסלול סופקה על ידי מנוע הידרזין שהפיק דחף של 224 ניוטון. זווית הגישה נשלטה באמצעות 12 נחירי פליטה (שפלטו גז חנקן), שהיו כפופים להוראותיהם של 3 גירוסקופים, 4 חיישני שמש ראשיים ושניים משניים, וחיישן ארץ אחד. כוח חשמלי הופק על ידי הלוחות הסולאריים, ששטחם הכולל היה 2.3 מ"ר, שהפיקו 200 ואט. שתי סוללות בעלות קיבולת של 1.2 קילו-ואט-שעה (kW·h) שיכלו לספק חשמל במשך 9 שעות, סיפקו כוח חשמלי לכל אחד משני הסטים הנפרדים של מערכות הצילום והתקשורת. שתי סוללות בעלות קיבולת של 1 קילו-ואט-שעה (kW·h) שמרו אנרגיה לתפעול השוטף של החללית.

חלליות הריינג'ר מבלוק 3 נשאו מערכת שכללה 6 מצלמות טלוויזיה, ועברו טיהור לפני שיגורם כדי למנוע זיהום של קרקע הירח. מערכת מצלמות הטלוויזיה שנשאו חלליות הבלוק 3 שקלה 173 ק"ג, והחליפה את קפסולת הסייסמוגרף שנשאו הריינג'רים מבלוק 2. מבין 6 המצלמות, 2 היו בעלות יכולת סריקה מלאה ו-4 בעלות יכולת סריקה חלקית.

## המשימה
המשימה תוכננה להיות משוגרת על גבי משגר אטלס-אג'ינה B, לבצע תיקון מסלול אחד ולהתרסק על הירח כאשר תוך כדי היא מצלמת את פניו מגובה 1,448 ק"מ עד לגובה 6.4 ק"מ.

ריינג'ר 6 שוגרה ב-30 בינואר 1964, 15:49:00 UTC, מנמל החלל קייפ קנוורל שבפלורידה, למסלול חנייה סביב כדור הארץ. הפעלה שנייה של מנועי שלב האג'ינה הכניסה את החללית למסלול מעבר אל הירח. תמרון תיקון המסלול הושלם בהצלחה בתחילת המסע ממרכז הבקרה. ב-2 בפברואר, 65.5 שעות לאחר השיגור, התרסקה ריינג'ר 6 בקצה המזרחי של ים השלווה ב-. בזמן ההתרסקות כוונו מצלמות החללית לכיוון הנכון, אך אף שידור טלוויזיה לא נקלט ואף תמונה לא הושגה. ועדת החקירה קבעה כי ככל הנראה הגורם לתקלה היה קצר שנגרם בעת הפעלה בשוגג של מערכת הכוח של המצלמות למשך 67 שניות, כ-2 דקות לאחר השיגור.

## קישורים חיצוניים

* פרופיל המשימה באתר נאס"א .

## הערות שוליים

קטגוריה:תוכנית ריינג'ר
אנטרופיה מותנית

ממוזער|250px|שמאל|אנטרופיות של שני משתנים בעלי אינפורמציה משותפת
בתורת האינפורמציה, ה**אנטרופיה המותנית** היא תוחלת האנטרופיה של משתנה אקראי
Y בהנחה שתוצאתו של משתנה אקראי אחר X ידועה (התוחלת היא על שני המשתנים האקראיים).

## הגדרה
H(Y|X=x) היא האנטרופיה של Y בהינתן שתוצאתו של משתנה אקראי X היא x. לפיכך ההגדרה לאנטרופיה מותנית של משתנים בדידים היא:
:\begin{align}
H(Y|X)\ &\equiv \sum_{x\in\mathcal X}\,p(x)\,H(Y|X=x)\\
&{=}\sum_{x\in\mathcal X}p(x)\sum_{y\in\mathcal Y}\,p(y|x)\,\log\, \frac{1}{p(y|x)}\\
&=-\sum_{x\in\mathcal X}\sum_{y\in\mathcal Y}\,p(x,y)\,\log\,p(y|x)\\
&=-\sum_{x\in\mathcal X, y\in\mathcal Y}p(x,y)\log\,p(y|x)\\
&=\sum_{x\in\mathcal X, y\in\mathcal Y}p(x,y)\log \frac {p(x)} {p(x,y)}\\
\end{align}

במקרה של משתנים רציפים, מחליפים את הסכומים באינטגרלים.

## תכונות
לכל שני משתנים אקראיים X ו-Y:
* H(Y|X)\,=\,H(X,Y)-H(X)
* H(X,Y) = H(X|Y) + H(Y|X) + I(X;Y) (כאשר I(X;Y) היא האינפורמציה ההדדית)
* H(X|Y) \le H(X), ושוויון מתקבל רק כאשר המשתנים בלתי תלויים. בדומה, H(Y|X) \le H(Y), עם שוויון באותם תנאים.
* I(X;Y) \le H(X), ושוויון מתקבל רק כאשר Y = f(X) ו-f הפיכה על תחום הערכים ש-X מקבל.

## ראו גם
* אנטרופיה (סטטיסטיקה)
* אינפורמציה הדדית

קטגוריה:סטטיסטיקה
קטגוריה:תורת ההסתברות
קטגוריה:תורת האינפורמציה
נמיביה במשחקים הפאראלימפיים

**[[נמיביה]]** השתתפה לראשונה ב בברצלונה (1992), לאחר מכן נעדרה משני טורנירים ושבה להתחרו בקביעות החל מהמשחקים הפאראלימפיים אתונה (2004). במשחקי החורף לא נטלה נמיביה חלק מעולם.

## היסטוריה
לאורך השנים, המשלחות ששלחה נמיביה למשחקים הפאראלימפים היו תמיד משלחות קטנות. את המדליה הפאראלימפית הראשונה קטפה נמיביה ב עם זכייתו של האתלט רג'ילנד בנדה במדליית ארד בזריקת דיסקוס (קטגוריה F35-36).

ב זכתה המשלחת במדליית זהב ראשונה כשהאתלטית ג'והנה בנסון ניצחה בריצת 200 מטר (קטגוריה T37) עם תוצאה של 29.26 שניות, והוסיפה מדליית כסף בריצת 100 מטר כשעצרה את השעון על 14.23 שניות.

ב זכתה המשלחת מנמיביה בשיא של חמש מדליות פאראלימפיות. במשלחת בלט האצן אנניאס שיקונגו שזכה במדליית הזהב בריצת 200 מטר (קטגוריה T11) עם תוצאה של 22.44 שניות, ובשתי מדליות ארד - בריצת 100 מטר עם תוצאה של 11.11 שניות, אחרי פיליפה גומס הברזילאי (11.08 שניות) ודייוויד בראון האמריקאי שניצח עם שיא פאראלימפי בקטגוריה (10.99 שניות), ובריצת 400 מטר עם תוצאה של 50.63 שניות, אחרי פיליפה גומס (50.38 שניות) וג'רארד דסקרגה הספרדי (50.22 שניות).

בשתי המדליות הנוספות של המדינה זכה האצן יוהאנס נמבלה שזכה במדליית הכסף בריצת 100 מטר (קטגוריה T13) עם תוצאה של 10.78 שניות, שני רק לג'ייסון סמית האירי (10.64 שניות), ובמדליית הכסף בריצת 400 מטר עם תוצאה של 47.21 שניות, ונכנע רק לשיא עולם של מוחמד אמגואון המרוקאי שעצר את השעון על 47.15 שניות.

## ראו גם
* נמיביה במשחקים האולימפיים
* נמיביה במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:נמיביה: ספורט
פתקיות דביקות

שמאל|ממוזער|250px|פתקיות דביקות של מותג 'Post-it'.
ממוזער|250px|לוח מלא בפתקיות דביקות בשלל צבעים

**פתקיות דביקות** (באנגלית: **Sticky Note**) הן סוג של ציוד משרדי, המורכב מפתקיות דף קטנות שמאחוריהן פס דבק ייחודי המאפשר הדבקה זמנית של הפתקיות למסמכים או למשטחים אחרים. כיום קיימות אומנם פתקיות דביקות בשלל צבעים, גדלים וצורות שונות, אך הפתקיות המקוריות שייצרה חברת הציוד המשרדי 3M מוכרות כפתקיות מרובעות, בעלות צלעות באורך 76 מילימטר, בצבע צהוב-בהיר. המאפיין הייחודי של הפתקיות הדביקות הוא כאמור פס הדבק שנמצא מאחוריהן, אשר מאפשר את הדבקתן והסרתן ממשטח מסוים מבלי לגרום לו נזק, ומבלי להשאיר עליו סימנים כלשהם. 

הפתקיות הדביקות הומצאו על ידי ארט פריי שהיה עובד של חברת 3M. פריי המציא את הפתקיות במסגרת פרויקט "מדיניות ההברחות" שהונהגה בחברת 3M באמצעות השימוש בדבק שפיתח קולגה שלו, ספנסר סילבר. בסיס הרעיון הוא שכל עובד אמור להקדיש 15% מזמנו לפרויקט שאינו קשור למטלות העבודה השוטפות במטרה לעודד פרויקטים חדשים על פי בחירה, כיום הפתקיות הללו הן עסק עצום. 

עד לפקיעת הפטנט שניתן לחברה בשנות התשעים, הפתקיות הדביקות יוצרו אך ורק במפעל החברה בסינתיאנה, קנטקי, ארצות הברית. גם היום, למרות שהפתקיות הדביקות מיוצרות על ידי חברות שונות ברחבי העולם, מרבית הפתקיות הדביקות של 3M ממשיכות להיות מיוצרות במפעל בסינתיאנה.

## היסטוריה
בשנת 1968 פיתח ד"ר ספנסר סילבר, כימאי של חברת 3M בארצות הברית, דבק מיוחד המאפשר לעשות בו שימוש חוזר. במשך חמש שנים ניסה סילבר לקדם את השימוש בדבק שפיתח בתוך חברת 3M ללא הצלחה, בין היתר באמצעות העברת סמינרים לעובדי החברה בנושא. בשנת 1974, קולגה של ד"ר ספנסר בשם ארט פריי, אשר השתתף באחד מאותם סמינרים, הגה את הרעיון להשתמש בדבק בשביל להחזיק סימניות בספרי התפילה שלו. המוצר שווק לראשונה בשנת 1977, אך הביא לתוצאות מכירה מאכזבות. החברה המשיכה במאמצי השיווק, תוך שינוי שם המותג מ- "Press 'n Peel" ל- "Post-It Notes" בשנת 1980. מכירות המוצר השתפרו, וכבר בשנת 1981 הפתקיות הדביקות החלו להימכר גם בקנדה ובאירופה.

## ראו גם
* 3M

## קישורים חיצוניים

* 
## הערות שוליים

קטגוריה:ציוד משרדי
קטגוריה:ארצות הברית: המצאות
קטגוריה:מכשירים שהושקו ב-1977
קטגוריה:מוצרי נייר
קטגוריה:דבק
קטגוריה:פתקים
סודאן במשחקים הפאראלימפיים

**[[סודאן]]** השתתפה לראשונה ב בארנהם (1980), ומאז השתתפה פעם אחת בלבד, ב. במשחקי החורף לא נטלה סודאן חלק מעולם.

אל המשחקים הפאראלימפים שנערכו בארנהם בשנת 1980 שלחה סודאן משלחת שכללה 11 ספורטאים (8 גברים ו-3 נשים). המשלחת חזרה עם מדליה פאראלימפית אחת, כשמוחמד אחמד עיסאם זכה במדליית הזהב בהדיפת כדור ברזל (קטגוריה 1B) תוך שהוא קובע שיא פאראלימפי עם 7.05 מטרים.

אחרי 24 שנים בהן לא שלחה סודאן משלחת למשחקים הפאראלימפיים, חזרה המדינה ושלחה משלחת למשחקים שנערכו באתונה בשנת 2004. המשלחת כללה שני ספורטאים (גבר ואישה) שלא הצליחו לזכות במדליה.

## ראו גם
* סודאן במשחקים האולימפיים
* סודאן במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:סודאן: ספורט
דשן גת

ממוזער|מפעל דשן גת באלון התבור|250px
חברת **דשן-גת** היא יצרנית בינלאומית של דשנים נוזליים ומוצקים אשר הוקמה בקריית גת בשנת 1985.

## היסטוריה
המפעל הראשון של החברה הוקם ב-1985 בקריית גת באזור התעשייה, על שטח מפעל סוגת שפעילות ייצור הסוכר בו נסגרה. המפעל הוקם בהשקעה של 2 מיליון דולר וכלל מערכת בקרת ייצור אוטומטית ממוחשבת. המפעל קם להתחרות במפעל "דשנים וחומרים כימיים" במפרץ חיפה שהחזיק עד אז במונופול על מכירת דשנים בישראל. התוכנית העסקית של דשן גת התמקדה ביתרון של דשן נוזלי, כמו גם על הקרבה היחסית של המפעל בקריית גת למקור האשלגן והזרחן בים המלח ולצרכנים באזורים החקלאיים בדרום ישראל. מכירות המפעל הגיעו כבר בשנת 1986 למיליוני דולרים בשנה והקמת המפעל הביאה לירידת מחירים של הדשנים בישראל. 

ב-1992 הוקם מפעל נוסף, בצפון הארץ, אשר הועתק בשנת 1999 לאזור התעשייה באלון התבור. הצורך בשני מפעלים במדינה קטנה כמו ישראל הוא בשל הבעייתיות של הובלת דשן נוזלי ממקום הייצור לנקודות היישום.

בשנת 1993 הוחלט לפרוץ עם הידע הנצבר לשווקים נוספים בחו"ל והיעד שנבחר היה ספרד. המפעל הראשון הוקם בעיר סביליה במחוז הדרומי של ספרד - אנדלוסיה. בתחילת המאה ה-21 הוקם המפעל השני בעיירה לובון במחוז אקסטרמדורה. מפעל זה נותן מענה גם לשוק הפורטוגלי הקרוב יחסית. המפעל האחרון שהוקם ב-2004 נמצא בעיר אלמריה, גם היא במחוז אנדלוסיה, הידועה באזור החממות האדיר שלה שמספק פירות וירקות לכל אירופה.

ההתמחות של החברה היא בייצור דשן נוזלי בתרכובות NPK (חנקן, זרחן ואשלגן) שונות. היתרון בשימוש של דשן נוזלי לעומת שימוש בדשן מוצק הוא ביכולת היישום המדויקת שלו, חיסכון במשאבי מים ושליטה מדויקת על כמויות הדשן המיושם. לדשן גת דשן מבוסס קומפוסט, בשם "שפע חפר" המיועד לחקלאות אורגנית.

לחברה גם פעילות ייצוא של דשן מוצק מסיס למדינות כדוגמת קניה, קוריאה הדרומית, אקוודור, טורקיה, קפריסין ועוד. והחברה זכתה בתעודת יצואן מטעם משרד התעשייה, מסחר ותעסוקה (תמ"ת) בשנים 2008 ו-2009.

חברת דשן גת היא בבעלות קבוצת פדרמן ובניו (אחזקות) בע"מ.

## קישורים חיצוניים
* 
* אתר חברת דשן גת ספרד Gat Fertiliquidos
* דשן גת , באתר של חברת פדרמן ובניו (אחזקות)

## הערות שוליים

קטגוריה:תעשייה כימית בישראל
קטגוריה:קריית גת: חברות
קטגוריה:דשן
גלתיאה (מיתולוגיה)

[250px|ממוזער|שמאל|[פיגמליון וגלתיאה (פלקונט)|פיגמליון וגלתיאה, פסל מאת אטיין מוריס פלקונט]]
**גלתיאה** (יוונית עתיקה: Γαλάτεια) הוא שמן של שתי דמויות במיתולוגיה היוונית.

## גלתיאה ופיגמליון
**גלתיאה** (יוונית עתיקה: Γαλάτεια) הייתה פסל שנהב שקם לתחייה במיתולוגיה היוונית.

האגדה מספרת כי פיגמליון, פסל קפריסאי שמצא פגמים רבים בנשים, פיסל פסל משנהב דמוי אשה וקרא לו גלתיאה (פירוש השם ביוונית עתיקה הוא "הצחה כחלב"). לאחר שהתאהב בדמות נואשות ריחמה עליו אפרודיטה אלת האהבה והפיחה רוח חיים בפסל. פיגמליון וגלתיאה התחתנו והולידו את פאפוס אשר הקים את העיר פאפוס בקפריסין.

הירח גלתיאה של נפטון נקרא על שמה, וגם האסטרואיד   שהתגלה על ידי האסטרונום וילהלם טמפל .

## הנימפה גלתיאה

**גלתיאה** הוא גם שמה של נימפה, מושא יצרו של פוליפמוס על פי תאוקריטוס המקשר לתיאורו של אובידיוס במטמורפוזות למיתוס אקיס וגלתיאה.

## קישורים חיצוניים

* 

קטגוריה:דמויות מהמיתולוגיה היוונית
קטגוריה:דמויות מהמיתולוגיה שעל שמן כוכב לכת מינורי
סיירה לאון במשחקים הפאראלימפיים

**[[סיירה לאון]]** השתתפה ב לראשונה באטלנטה (1996), אליה שלחה ספורטאי בודד שייצג את המדינה, ומאז נעדרה עד המשחקים הפאראלימפיים לונדון (2012). במשחקי החורף לא נטלה סיירה לאון חלק מעולם.

הספורטאי שייצג את סיירה לאון באטלנטה, קלי מרה, לא הצליח לזכות במדליה פאראלימפית, וקבע את הישג השיא שלו כשסיים במקום השישי מתוך שמונה מתחרים בתחרות הטלת הכידון.

סיירה לאון נעדרה מהמשחקים עד למשחקי הקיץ שנערכו בלונדון בשנת 2012, אז שלחה ספורטאי יחיד, מוחמד קמרה, לייצג את המדינה. קמרה התחרה במרוצים ל-100 ו200 מטר, אך לא העפיל למקצה הגמר בשניהם.

## ראו גם
* סיירה לאון במשחקים האולימפיים
* סיירה לאון במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:סיירה לאון: ספורט
סיישל במשחקים הפאראלימפיים

**[[סיישל]]** השתתפה ב לראשונה בברצלונה (1992), אליה שלחה שני ספורטאים לייצג את המדינה. לאחר מכן השתתפה סיישל במשחקים פעם אחת נוספת בלבד, ב. במשחקי החורף לא נטלה סיישל חלק מעולם.

הספורטאים שייצגו את סיישל לא זכו במדליה פאראלימפית, ולא הגיעו להישגים ספורטיביים משמעותיים.

## ראו גם
* סיישל במשחקים האולימפיים
* סיישל במשחקים האולימפיים לנוער

קטגוריה:מדינות במשחקים הפאראלימפיים
קטגוריה:סיישל: ספורט
קניה במשחקים הפאראלימפיים

[ממוזער|שמאל|האצן העיוור [הנרי ואניוק]] 
**[[קניה]]** השתתפה לראשונה ב בהיידלברג (1972), ומאז לוקחת חלק במשחקים דרך קבע, למעט המשחקים הפאראלימפיים טורונטו (1976) מהם נעדרה. במשחקי החורף לא נטלה קניה חלק מעולם.

## היסטוריה
אל המשחקים בהיידלברג בשנת 1972 שלחה קניה משלחת של ארבעה ספורטאים, גברים כולם. המשלחת זכתה במדליית זהב פאראלימפית, כשהשחיין בריטון זכה במקצה ל-25 מטר בסגנון חופשי תוך שהוא שובר את שיא העולם בקטגוריית הנכות שלו עם 19.9 שניות.

לאחר היעדרות מטורניר אחד, שלחה קניה משלחת נוספת של ספורטאים אל המשחקים הפאראלימפיים ארנהם (1980). המשלחת כללה 17 ספורטאים, ולראשונה נכללו בה גם נשים (13 גברים ו-3 נשים). במשלחת בלטו האתלטית לוסי ואנג'ירו שזכתה במדליית זהב בהטלת כידון, תוך קביעת שיא פאראלימפי חדש של 13.62 מטרים, וג'פת' מוסיוקי שזכה בשתי מדליות כסף בזריקת דיסקוס ובהדיפת כדור ברזל.

ב שוב היו ואנג'ירו ומוסיוקי לזוכים היחידים במדליות פאראלימפיות. ואנג'ירו התמודדה שוב בתחרות הטלת הכידון וזכתה במדליית ארד, ואילו מסיוקי זכה במדליית הכסף בדיסקוס ובמדליית הזהב בהדיפת כדור ברזל. בשלב המוקדמות של תחרות הדיסקוס שבר מסיוקי את שיא העולם עם הטלה למרחק של 28.40 מטרים, בשלב הגמר הוא הצליח לשפר את שיאו כשהטיל למרחק של 28.44 מטרים אולם נכנע למתחרה האמריקאי ששבר את שיאו זה, העמיד אותו על 29.14 מטרים וזכה בזהב.

עד המשחקים הפאראלימפיים אתונה (2004) לא הצליחו משלחותיה הפאראלימפיות של קניה לזכות ביותר ממדליית זהב אחת בכל טורניר, וב והמשחקים הפאראלימפיים טוקיו (2020) לא הצליחו ספורטאיה לזכות במדליית זהב כלל. במשחקים שנערכו באתונה בשנת 2004 זכה האתלט הנרי ואניוק בשתי מדליות זהב פאראלימפיות במרוץ ל-5,000 ו-10,000 מטר (קטגוריה T11) תוך שהוא שובר שני שיאי עולם עם תוצאה של 15:11.07 דקות במירוץ ל-5,000, ו-31:37.25 דקות במירוץ ל-10,000 מטר.

ב הגיעה משלחת קניה לשיאה עם תשע מדליות פאראלימפיות, מהן חמש מדליות זהב. בשורות המשלחת בלט האצן הנרי קיפרונו קירווה שזכה בשלוש מדליות זהב במרוץ ל-1500, 5,000 ו-10,000 מטר תוך שבירת השיא הפאראלימפי במירוץ ל-10,000 מטר עם תוצאה של 31:42.97 דקות. (קטגוריה T12) אתלט בולט נוסף היה אברהם צ'ריוט טרביי שזכה בשתי מדליות זהב במרוצים ל-1,500 ו-5,000 מטר (קטגוריה T46) עם שני שיאי עולם של 3:52.50 דקות במירוץ ל-1,500, ו-14:20.88 דקות במירוץ ל-5,000 מטרים.

ב זכתה קניה בשש מדליות פאראלימפיות, שתיים מכל סוג. טרביי הוסיף מדליית זהב אחת, ומדליית ארד, כולל שיא עולם בריצת 1500 מטר (קטגוריה T46) כשעצר את השעון על 3:50.15 דקות.

ב זכתה המשלחת הקנייתית בשש מדליות פארלימפיות, בהן שלוש מדליות זהב. במשלחת בלט האצן סמואל מושאני קימני זכה בשתי מדליות זהב (קטגוריה T11), בריצת 1,500 מטר (4:03.25 דקות) ובריצת 5,000 מטר (15:16.11 דקות). אצן בולט נוסף היה הנרי קירווה שזכה במדליית הזהב בריצת 5,000 מטר (קטגוריה T12/13) עם תוצאה של 14:17.32 דקות, ובמדליית הארד בריצת 1,500 מטר בה כשעצר את השעון על 3:49.59 דקות.

## מדליות לפי אולימפיאדה

## ראו גם
* קניה במשחקים האולימפיים
* קניה במשחקים האולימפיים לנוער

## קישורים חיצוניים

## הערות שוליים

קטגוריה:מדינות במשחקים הפאראלימפיים
קטגוריה:קניה: ספורט
מחזור בני רומא כתב יד רוטשילד

**מחזור בני רומא כתב יד רוטשילד** (מכונה גם **מחזור רוטשילד-יסלזון** או **מחזור רוטשילד-וייל**) הוא מחזור בנוסח בני רומי מצפון איטליה משנת 1450 לערך, וידוע בשל ציוריו היפים והמיוחדים. 

## תיאור
לכתב היד שני כרכים שנכתבו בידי הסופר לאון יהודה בן יהושע די רוסי וצוירו בידי יואל בן שמעון.
* כרך א כולל תפלות לחול, שבת, חנוכה, שבתות מיוחדות, פסח, שבועות, יז בתמוז ותשעה באב.
* כרך ב כולל סליחות, תפלות לימים נוראים, סוכות, סדר ברית מילה, פדיון הבן, חתנים ואבלות.

כרך א נמצא באוסף הספרייה הלאומית בירושלים וכרך ב בבעלות משפחת יסלזון בציריך (MS. 11). כרך ב' הוצג לציבור בשנת 2023 על ידי מוזיאון המטרופוליטן  בניו יורק, לאחר שלא הוצג  משנת 1990. 

כתב היד נחשב ייחודי ביופיו בשל ציוריו.

כתב היד כולל גם:
* שמונה פרקים לרמב"ם ופרקי אבות עם פירושו, בתרגום שמואל אבן תיבון.
* תפילות מיוחדות: סדר ברכת חולים, סדר שינוי השם, לאשה היושבת על משבר, לגזירת צבור.
* "סדר תפלת תענית צבור שנעשה במדינת רומה ביום ה’ בכ"א ימי’ לירח ס[י]ון שנת חמשת אלפים ומאה ושלשים ושמנה לבריאת עולם כשנסעו שלוחי הקהל ללכת בחצר" (משנת 1378).
* רשימות לידות ומילות של משפחת סנגויני בשנים שצ"ט (1639) עד תל"ד (1674);

כתב היד הוענק לספריה הלאומית על ידי דורותי דה רוטשילד, מאוסף בעלה, ג'יימס דה רוטשילד, בשנת 1968, באמצעות מר אליהו אילת.

## לקריאה נוספת
* קובץ מחקרים על מחזור כמנהג בני רומא. בעריכת ראובן בונפיל ואנג'לו מרדכי פיאטלי. ירושלים: הוצאת מאגנס, 2012.

## קישורים חיצוניים
* כתב היד בקטלוג הספרייה הלאומית עם סריקה
* דף מתוך המחזור, באתר המרכז לטכנולוגיה חינוכית
* שמואל דוד לוצאטו, מבוא למחזור בני רומא, בצירוף ביאורים וסקירה על המנהג מאת דניאל גולדשמידט, הוצאת דביר, תל אביב תשכ"ו
* ד"ר אברהם דוד, מהדורה חדשה של המחזור כמנהג בני רומה, **[[המעין (כתב עת)|המעין]]** תמוז תשע"ה
* Rothschild mahzor, Siddur (Roman rite, Ms. Rothschild). 1490, Maḥzor (Roman rite) 1490 - סריקה של המחזור בספריית JEWISH THEOLOGICAL SEMINARY. 

## הערות שוליים

קטגוריה:כתבי יד עבריים מאוירים
קטגוריה:כתבי יד של מחזורי תפילה
קטגוריה:כתבי יד של יואל בן שמעון
Hallo 015

**hallo 015** היא חברת טלפוניה שהוקמה כמותג של חברת היל"ת (החברה הישראלית לתקשורת) בינואר 2012 על פי רישיון משרד התקשורת. החברה הפעילה שירותי שיחות טלפון בינלאומיות ומאוחר יותר ניסתה לשווק חבילות שיחות סלולריות, פורקה ונמכרה לחברת רמי לוי תקשורת.

## פעילות
hallo 015 ניסתה לשנות את הנוהג הקיים בשוק השיחות הבינלאומיות, כשהציעה תעריפים מוזלים לשיחות לחו"ל ללא חבילות וללא דמי מנוי. בנוסף, החברה שיווקה מרכזיות PBX עבור עסקים.

hallo 015 השיקה בשנת 2015 יישומון למכשירי אנדרואיד ואייפון/אייפד המאפשרת חיוג מקומי בכל מקום בעולם.

פרזנטור החברה בפרסומיה הראשונים היה אלון דה לוקו, זוכה תוכנית הריאליטי "חי בלה לה לנד".

יורם שכטר ומשפחת שכטר החזיקו בכ-50% ממניות החברה. ברוריה זבולוני החזיקה 23 אחוזים ומטיאס פרנקל החזיק ב-23 אחוזים. ביתה של זבולוני, שרי, הייתה משנה למנכ"ל, ובנוסף היה מעורב בחברה דודי שטרנברג, שהיה בעלה של שרי זבולוני, הסתבך במספר עסקים כושלים בעברו ואף הועמד לדין על עבירות זיוף ומרמה. לאחר פרסום שירות החבילות הסלולריות של החברה הסתבר כי לחברה אין הסכם אירוח תקף עם אף אחת ממפעילות הסלולר בישראל, כך שבפועל לא היה ביכולתה להשיק את השירות. החברה קרסה ולבסוף נרכשה על ידי רמי לוי תקשורת. בדו"ח שכתבו מפרקי החברה התברר כי בחברה הועסקו ברמות שכר גבוהות מקורבים לבעלי השליטה רובם חסרי ניסיון מתאים.

ב-2020 פורסם כי בעלי החברה הם קבוצת NGN בכ-30%, יורם דרורי ושותף נוסף באחוז דומה ורמי לוי בכ-40%, וכי חלק מהם שקלו למכור את מניותיהם בחברה.

בין השירותים שהחברה מציעה ב-2020 ניתן למנות: שיחות סלולריות, שיחות בינלאומיות, ספק שירותי אינטרנט, מרכזייה בענן, מספרים וירטואליים, כוכבית לעסקים, וכרטיס סים לנוסעים לארצות הברית.

החל מינואר 2022 הפסיקה החברה לשמש כספק שירותי אינטרנט .

נכון לשנת דצמבר 2022 החברה ממשיכה לעבוד ולהציע ללקוחות שיחות סלולריות, שיחות בינלאומיות, מרכזייה בענן, מספרים וירטואליים, כוכבית לעסקים, וכרטיס סים לנוסעים לארצות הברית.

## קישורים חיצוניים
* 
* הרישיון שניתן לחברה להפעיל שירותי טלפוניה בינ"ל

## הערות שוליים

קטגוריה:חברות תקשורת ישראליות
קטגוריה:ראש העין: חברות
קטגוריה:ישראל: חברות שהוקמו ב-2011